*Mert ahogyan az Atyának van önmagában élete, úgy a Fiúnak is megadta, hogy élete legyen önmagában.* Jn 5,26

Az élet forrása: ahogy az Atya, úgy a Fiú is. Szinte nincs mit hozzátenni. Gyönyörű, kimondhatatlanul értékes kijelentés. Az élet – amely az Isteni tulajdonságokat hordozza magában – elérhető.

Számunkra a Fiú hozta el, amikor saját akaratából, önként vállalta, hogy ember lesz. Az ember iránti szeretetéből választotta a keresztet. A kereszten megtörtént áldozat elvégzett mindent annak érdekében, hogy ez az élet a miénk legyen. Nem tudjuk kiérdemelni, erre esély sincs. De ajándékba megkaphatjuk! Fogadd el! *Vadon Gyula*